b'\n_START_ARTICLE_\nL\xc3\xa1szl\xc3\xb3 Tisza\n_START_PARAGRAPH_\nL\xc3\xa1szl\xc3\xb3 Tisza (7. hein\xc3\xa4kuuta 1907 \xe2\x80\x93 15. huhtikuuta 2009) oli unkarilainen fyysikko, jonka erikoisaloja olivat kvanttimekaniikka ja termodynamiikka. H\xc3\xa4nen tunnetuimmat tutkimuksensa liittyv\xc3\xa4t heliumiin supranestean\xc3\xa4.  _NEWLINE_Tisza syntyi Budapestissa ja opiskeli Budapestin yliopiston lis\xc3\xa4ksi G\xc3\xb6ttingeniss\xc3\xa4 ja Leipzigiss\xc3\xa4. H\xc3\xa4n v\xc3\xa4itteli vuonna 1932, ty\xc3\xb6skenteli Harkovassa ja Coll\xc3\xa8ge de Francessa, ja muutti Yhdysvaltoihin toisen maailmansodan alla vuonna 1941. _NEWLINE_Tisza  opetti Massachusetts Institute of Technologyss\xc3\xa4 (MIT) yli 30 vuoden ajan, my\xc3\xb6s j\xc3\xa4\xc3\xa4ty\xc3\xa4\xc3\xa4n muodollisesti el\xc3\xa4kkeelle vuonna 1973. H\xc3\xa4nen kollegansa ja entiset opiskelijansa julkaisivat h\xc3\xa4nen 75-vuotisjuhlansa kunniaksi kokoelman Physics as Natural Philosophy: Essays in Honor of L\xc3\xa1szl\xc3\xb3 Tisza vuonna 1982._NEWLINE_Tisza oli Yhdysvaltain taiteiden ja tieteiden akatemian j\xc3\xa4senen\xc3\xa4 vuodesta 1950.'